Diari Oficial de la Generalitat Valenciana


Sumari del DOGV 8896, del 02-09-2020 (2020/6866)

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 72/18-EAE Sant Joan d'Alacant.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8896

Data del DOGV
:   02-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6866


Data del document
:   20-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Sant Joan d'Alacant
    * impacte ambiental

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 72/18-EAE Sant Joan d'Alacant. [2020/6866]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 72/18-EAE Sant Joan d'Alacant.  
  
«Informe ambiental i territorial estratègic de la modificació puntual número 15 del PGOU de Sant Joan d'Alacant.  
Tràmit: Avaluació ambiental de la modificació puntual número 15 del PGOU, sector 9.2, La Princesa de Sant Joan d'Alacant  
Promotor: Ajuntament de Sant Joan d'Alacant  
Autoritat substantiva: Comissió Territorial d'Urbanisme d'Alacant  
  
Localització: Sant Joan d'Alacant (Alacant)  
Expedient: 72-18-EAE  
La Comissió d'Avaluació Ambiental, en sessió celebrada el 31 d'octubre de 2019, va adoptar l'acord següent:  
Vista la proposta d'informe ambiental i territorial estratègic de la modificació puntual núm. 15 del Pla general d'ordenació urbana (PGOU), sector 9.2 La Princesa de Sant Joan d'Alacant, en els termes següents:  
En data 4 de desembre de 2018 ha tingut entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica de la modificació puntual núm. 15 del PGOU sector 9.2 La Princesa de Sant Joan d'Alacant, d'acord amb la Llei 5/2014, de 25 de juliol, del Consell d'Ordenació del Territori, Urbanisme i Paisatge (LOTUP).  
  
1. Documentació presentada  
El Servei Territorial d'Urbanisme d'Alacant remet al Servei d'Avaluació Ambiental Estratègica la documentació relativa a la Modificació puntual núm. 15 del PGOU, sector 9.2 La Princesa de Sant Joan d'Alacant. La documentació presentada (sense que hi figure data de redacció) consta únicament de còpia, en format digital, de:  
1) Document inicial estratègic (DIE)  
2) Esborrany de la proposta de Modificació puntual núm. 15 del PGOU  
  
2. Planejament vigent  
El planejament vigent en el terme municipal de Sant Joan d'Alacant, el constitueix la revisió del Pla general d'ordenació urbana (PGOU), aprovat definitivament per la Comissió Territorial d'Urbanisme en sessió de 30 de setembre de 2013 (BOP 06.11.2013). En el PGOU s'inclou l'ordenació estructural i detallada del sector 9.2 La Princesa. La revisió del PGOU va ser objecte d'avaluació ambiental, i el 20 de juliol de 2009, per Resolució de la directora general de Gestió del Medi Natural s'emet el Document de referència (expedient 178-2008-AMB), i el 24 de novembre de 2011, per acord de la Comissió d'Avaluació Ambiental (CEA), s'emet la Memòria ambiental (expedient 56-2009-EAE).  
  
  
3. Descripció de la modificació puntual  
Antecedents. El PGOU aprovat en 2013 establia l'ordenació detallada del sector 9.2 La Princesa.  
En el sector 9.2, el PGOU reservava una parcel·la dotacional, amb qualificació d'equipament privat educatiu de la Xarxa Primària (pED\*), de 52.893 m² per a implantar les instal·lacions d'una universitat privada. Atesa la proximitat d'aquests terrenys amb les instal·lacions del poliesportiu municipal (RD), es van qualificar com a equipament esportiu privat (pRD\*) els terrenys localitzats entre els de la universitat i el poliesportiu municipal.  
En el PGOU es va aprovar el traçat de prolongació de la ronda Nord, envoltant la parcel·la pED\*, per a facilitar la connexió per als vianants entre les instal·lacions esportives (públiques i privades) i les de la universitat privada.  
Es gestiona el sector 9.2 delimitant dues unitats d'execució per a atendre, en primer lloc, la implantació de la universitat privada.  
  
  
Justificació de la modificació proposada. Dos són els motius que justifiquen aquesta modificació de l'ordenació detallada del sector 9.2 La Princesa, del PGOU de Sant Joan d'Alacant:  
1. El decaïment de la iniciativa d'implantar la universitat privada.  
  
2. La insuficiència dels terrenys del poliesportiu municipal per a satisfer la demanda actual, tant de camps d'esports nous com d'aparcaments.  
  
Objecte. Amb la modificació es pretén:  
1. Ampliar la superfície del poliesportiu municipal.  
2. Millorar la circulació viària en el sector La Princesa i els confrontants.  
Àmbit. El sector 9.2 es localitza en la meitat nord del municipi, i confronta amb el terme de Mutxamel. La superfície afectada per aquesta modificació puntual ascendeix a 246.089 m², dels quals 19.770 m² són propietat de l'Ajuntament, i 226.319 m² corresponen a la superfície total del sector 9.2 La Princesa.  
  
  
Alternatives. No s'hi proposen alternatives, únicament s'hi desenvolupa la modificació proposada.  
Alternativa proposada Segons s'informa en la documentació aportada:  
«S'ha plantejat l'alternativa que modifica el mínim possible l'ordenació actual i permet complir amb els objectius d'aquesta modificació. La proposta no afectarà les superfícies edificables del sector, només es reajusten les dotacions públiques i privades i els viaris. Tampoc hi ha minva de les zones verdes previstes. La proposta de modificació millora l'estàndard global de dotacions, ja que es manté l'edificabilitat bruta i augmenten les dotacions públiques.»  
S'eliminen les dues unitats d'execució previstes en el sector, que responien a la necessitat de desenvolupar abans la zona on es volia situar la universitat, i s'hi defineix una única unitat d'execució; així mateix, resulta innecessari mantindre la connexió per als vianants entre aquest equipament educatiu i l'esportiu, això permet modificar el traçat de la ronda Nord i, com a conseqüència, la resta de l'ordenació detallada del sector.  
El balanç entre superfícies del PGOU vigent i la proposta de modificació és la següent:  
  
  
ORDENACIÓ PGOU Superfície m² MP NÚM. 15 Superfície m² Diferència  
  
EDA-2 61.800,86 61.606,60 € 194,26  
AIS 2.118,73 2.108,74 € 9,99  
PRO 8.998,20 9.905,79 907,56  
VINCULADA 1.986,00 1.986,00 0  
 74.903,79 75.607,13 703,34  
  
ZONES VERDES  
pQL-pJL 5.336,00 5.337,42 1,42  
sJL 13.923,00 13.946,80 23,80  
 19.256,00 19.284,22 25,22  
  
EQUIPAMENTS PRIVATS  
pED\* 52.893,00 0 - 52.893,00  
pRD\* 2.004,29 0 - 2.004,29  
sAT\* 5.916,92 0 5.916,92  
sDM\* 2.864 17.434,58 14.570,58  
 63.678,21 17.434,58 € 46.243,63  
  
EQUIPAMENTS PÚBLICS   
pRD 0 36.351,07 36.351,07  
sED 13.195,00 10.698,74 € 2.496,26  
sDM 5.642,00 7.101,24 1.459,24  
 18.837,00 54.151,05 35.314,05  
  
VIARIS   
pRV 41.884,00 44.325,52 2.441,52  
sRV 7.757,00 15.516,50 7.759,50  
 49.641,00 59.842,02 10.201,02  
  
  
La nova ordenació del sector es recull en la imatge de la dreta:  
  
  
Abast de la modificació puntual  
1. En eliminar la parcel·la destinada a la implantació d'universitat privada (pED\*), es fa innecessària la connexió amb l'equipament esportiu; això possibilita la prolongació de la ronda Nord, enllaçant la rotonda sud-oest amb la nord-est (que no n'altera la posició) i modificant lleugerament el traçat per a augmentar la superfície destinada a usos esportius. Així, les parcel·les sDM, sED i pRD\* passarien a qualificar-se com a pRD (36.351,07 m²s), i d'aquesta manera possibilitarien l'ampliació del poliesportiu municipal.  
2. Les parcel·les sDM i sED es reubiquen entorn a la prolongació de la ronda Nord, en l'extrem nord del sector; la sDM augmenta la seua superfície 1.459,24 m²s; en canvi, la sED la redueix 2.496,26 m²s.  
3. Respecte a les zones verdes del sector, la modificació de l'ordenació d'aquestes comporta únicament l'augment de 25,22 m²s.  
4. Respecte als equipaments privats, la proposta comporta una reducció de 46.243,63 m²s, i es limita a una única parcel·la de 17.434,58 m²s en l'extrem nord-est del sector, destinada a usos múltiples sDM\*.  
5. Respecte al viari, la reordenació del sector comporta un augment de 10.201,02 m²s.  
6. Respecte a la infraestructura verda i paisatge, s'hi indica que no s'alteren les condicions contingudes en l'Estudi de paisatge i el Catàleg de paisatge del Pla general. «La nova ordenació proposada millorarà el paisatge urbà des del punt de vista estètic i funcional.»  
7. Respecte a la gestió urbanística, s'hi indica que «l'ordenació prevista en aquesta modificació puntual es desenvoluparà parcialment amb l'ocupació anticipada dels terrenys necessaris per a urbanitzar la prolongació de la ronda Nord i l'ampliació del poliesportiu municipal. La resta del sector es desenvoluparà per iniciativa privada i gestió indirecta.»  
  
Efectes previsibles sobre el medi ambient Segons s'hi indica, la modificació afecta exclusivament un àmbit de sòl urbanitzable amb ordenació detallada establida pel PGOU, que va ser objecte d'avaluació ambiental.  
Seguiment ambiental de la Modificació. Indica el DIE que el promotor de la Modificació haurà de remetre un informe de seguiment sobre el compliment de l'informe ambiental i territorial estratègic que s'emeta. Entre els objectius del seguiment es proposa establir un sistema que garantisca el compliment de les mesures protectores i correctores previstes, amb caràcter general, per la Memòria ambiental del Pla general i per l'Estudi de paisatge.  
  
4. Consultes  
Per part de la direcció general amb competència en avaluació ambiental, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data de consulta Data de l'informe ADMINISTRACIÓ PÚBLICA CONSULTADA  
08.01.2019 31.10.4387 LV d'Ordenació del Territori, Urbanisme i Paisatge. PAISATGE  
 - Servei d'Infraestructures Educatives  
 26.11.2018 Servei Territorial d'Urbanisme  
  
  
Els informes rebuts es publiquen en el web www.agroambient.gva.es/eae  
  
5. Identificació i valoració dels possibles efectes sobre el medi ambient  
Segons el que estipula l'article 46.3 de la LOTUP, l'òrgan ambiental i territorial haurà de determinar, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
5.1. Biodiversitat. Consultada la cartografia temàtica de la Conselleria, es comprova que en el sector no hi ha afeccions en matèria forestal, espais naturals protegits, arbratge monumental, hàbitats o vies pecuàries.  
5.2. Infraestructura verda i paisatge. En l'Informe de 31 d'octubre de 2019 el Servei d'Infraestructura Verda i Paisatge indica que la modificació proposada tindrà incidència sobre el paisatge, i assenyala que la reordenació proposada afecta la infraestructura verda municipal definida pel pla general vigent a Sant Joan d'Alacant en l'ordenació estructural d'aquest. L'Informe assenyala els aspectes que seran objecte de justificació en la següent fase de tramitació de la Modificació.  
5.3. Urbanisme. El 26 de novembre de 2018 el Servei Territorial d'Urbanisme d'Alacant informa que:  
«La modificació no altera ni la delimitació, ni l'edificabilitat, ni l'ús global del sector, si bé afecta l'ordenació de les zones verdes, entre les quals es troba una de la xarxa primària; l'ordenació del viari, entre els quals es troba la ronda Nord de caràcter estructural, es reubica l'equipament educatiu de la xarxa secundària i s'amplia l'equipament esportiu de la xarxa primària; tot això, a conseqüència de l'eliminació del sòl dotacional educatiu privat on pretenia situar-se la universitat.  
  
La modificació proposada afecta l'ordenació estructural, ja que es tracta d'un instrument que forma part del pla general estructural, tal com determina l'article 42.5 de la LOTUP. Per tant, la competència per a l'aprovació definitiva correspon a la conselleria competent en matèria d'urbanisme, tal com determina l'article 44.2 de la mateixa llei.»  
  
L'informe conclou assenyalant que, «des del punt de vista de les competències d'aquest servei territorial, es considera que la proposta no contravé la normativa d'aplicació.»  
Valoració. L'Ajuntament de Sant Joan d'Alacant planteja la modificació de l'ordenació del sector 9.2 La Princesa, amb motiu del decaïment de la iniciativa d'implantar una universitat en el seu àmbit. La reordenació pretén millorar el traçat del vial estructural denominat ronda Nord, així com incrementar la dotació primària d'equipament esportiu per a l'ampliació de les instal·lacions del poliesportiu municipal actual.  
La modificació no preveu ni l'ampliació de l'àmbit ni l'augment de l'edificabilitat, per això no comporta una ocupació de sòl més gran, ni un increment de població, ni un increment en el consum de recursos o en la producció de residus. S'informa que amb la modificació es prioritza el transport públic i la xarxa de comunicació per als vianants, i es millorarà el paisatge urbà des del punt de vista estètic i funcional, ateses les determinacions de l'Estudi de paisatge del Pla general. A més, la proposta no afecta la delimitació de l'entorn de protecció ni el nivell de catalogació de la finca Princesa, localitzada en el sector (qualificada com a PRO en plànols).  
No obstant això, la modificació suposa una reducció d'aproximadament el 19 % de la parcel·la destinada a usos educatius sED, que passa dels actuals 13.195 m² als 10.698,74 m², i d'una forma rectangular a una de trapezoidal, que, si bé no impossibilita la implantació, sí que introdueix una certa dificultat en l'ordenació de les instal·lacions (edificis i pistes esportives).  
Per tot el que s'hi ha exposat, realitzada l'anàlisi tècnica de la documentació presentada i consultada la cartografia temàtica de la Conselleria d'Agricultura, Desenvolupament Rural, Emergència Climàtica i Transició Ecològica, s'hi observa que el desenvolupament de la modificació proposada no presenta afeccions significatives negatives sobre el medi ambient respecte del PGOU ja avaluat; el pla afecta sòl urbanitzable ordenat detalladament pel PGOU, que va ser objecte d'avaluació ambiental, amb emissió de la Memòria ambiental per acord de la CEA de 24 de novembre de 2011 (expedient 56-2009-EAE).  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Per això, segons estableix l'article 51.2.b de la LOTUP, per considerar que, d'acord amb els criteris de l'annex VIII d'aquesta llei, la proposta de la Modificació puntual núm. 15 del PGOU, sector 9.2 La Princesa, de Sant Joan d'Alacant, no té incidència significativa en el model territorial vigent en el municipi, no produeix increment significatiu en el consum de recursos i no presenta afeccions sobre elements del patrimoni natural ni cultural; per tant, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de Modificació puntual núm. 15 del PGOU, sector 9.2 La Princesa, de Sant Joan d'Alacant, no presenta efectes significatius negatius sobre el medi ambient respecte del PGOU ja avaluat.  
  
D'acord amb el que s'ha exposat, es resol:  
  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 15 del PGOU, sector 9.2 La Princesa, de Sant Joan d'Alacant, d'acord amb els criteris de l'annex VIII de la LOTUP, per no tindre efectes significatius negatius sobre el medi ambient; per tant, correspon continuar la tramitació de la modificació d'acord amb la seua normativa sectorial, amb el compliment de les determinacions següents:  
1. Prèviament a l'aprovació definitiva del Pla especial, haurà de sol·licitar un informe de la Conselleria d'Educació, Investigació, Cultura i Esport, referit al trasllat i la reducció de la parcel·la amb destinació dotacional d'equipament educatiu, i incorporar-hi, en el seu cas, les determinacions que s'hi indiquen.  
2. D'acord amb el que ha informat el Servei d'Infraestructura Verda i Paisatge, la modificació s'haurà de completar en els termes assenyalats, serà objecte d'informe per aquest servei i haurà d'incorporar-hi, en el seu cas, les determinacions que s'hi indiquen.  
Segons estableix l'article 51.7 de la LOTUP, l'informe ambiental i territorial estratègic perdrà la vigència que té i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació puntual núm. 15 del PGOU, sector 9.2 La Princesa, de Sant Joan d'Alacant en el termini màxim de quatre anys des de la publicació d'aquesta. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
En vista del que s'ha exposat, la Comissió d'Avaluació Ambiental acorda: emetre l'Informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació puntual núm. 15 del Pla general d'ordenació urbana (PGOU), sector 9.2 La Princesa, de Sant Joan d'Alacant, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Notificar a les persones interessades que contra aquesta resolució, com que no és un acte definitiu en via administrativa, no es pot interposar cap recurs; la qual cosa no és un inconvenient perquè puguen utilitzar-se els mitjans de defensa que, en el seu dret, consideren pertinents.  
Informació que notifique perquè se'n tinga coneixement i als efectes oportuns.  
Informació que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 11 de novembre de 2019.- El secretari de la Comissió d'Avaluació Ambiental: José del Valle Arocas.»  
  
València, 20 d'agost de 2020.- El director general de Medi Natural i d'Avaluació Ambiental: Benjamín Pérez Rocher.